CELEX: 32018D1669
Language: sl
Date: 2018-11-06 00:00:00
Title: Izvedbeni sklep Komisije (EU) 2018/1669 z dne 6. novembra 2018 o razveljavitvi Odločbe 2006/80/ES o odobritvi nekaterim državam članicam odstopanja v skladu s členom 3(2) Direktive Sveta 92/102/EGS o identifikaciji in registraciji živali (notificirano pod dokumentarno številko C(2018) 7239)

8.11.2018   
               
               
                  SL
               
               
                  Uradni list Evropske unije
               
               
                  L 278/28
               
            
         IZVEDBENI SKLEP KOMISIJE (EU) 2018/1669
         z dne 6. novembra 2018
         o razveljavitvi Odločbe 2006/80/ES o odobritvi nekaterim državam članicam odstopanja v skladu s členom 3(2) Direktive Sveta 92/102/EGS o identifikaciji in registraciji živali
         
            
               (notificirano pod dokumentarno številko C(2018) 7239)
            
         
         (Besedilo v češkem, francoskem, italijanskem, portugalskem, slovaškem in slovenskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2008/71/ES z dne 15. julija 2008 o identifikaciji in registraciji prašičev (1) ter zlasti člena 3(2) Direktive,
         ob upoštevanju naslednjega:
         
                     (1)
                  
                  
                     Direktiva 2008/71/ES določa minimalne zahteve za identifikacijo in registracijo prašičev.
                  
               
                     (2)
                  
                  
                     V skladu s členom 3(1) Direktive 2008/71/ES morajo države članice zagotoviti, da ima pristojni organ posodobljen seznam vseh kmetijskih gospodarstev, ki imajo živali, ki jih zajema navedena direktiva, in se nahajajo na njihovem ozemlju.
                  
               
                     (3)
                  
                  
                     Po členu 3(2) Direktive 2008/71/ES se državam članicam lahko dovoli, da s seznama kmetijskih gospodarstev iz člena 3(1) navedene direktive izključijo fizične osebe, ki imajo enega samega prašiča, namenjenega za lastno uporabo ali prehrano, pod pogojem, da je ta žival pregledana pred vsakim prevozom, kakor je določeno v navedeni direktivi.
                  
               
                     (4)
                  
                  
                     Z Odločbo Komisije 2006/80/ES (2) je bilo Češki, Franciji, Italiji, Portugalski, Sloveniji in Slovaški dovoljeno, da uporabijo odstopanje iz člena 3(2) Direktive 2008/71/ES za kmetijska gospodarstva z enim samim prašičem.
                     Češka, Francija, Italija, Portugalska, Slovenija in Slovaška so potrdile, da ne uporabljajo več odstopanja iz člena 3(2) Direktive 2008/71/ES za kmetijska gospodarstva z enim samim prašičem.
                  
               
                     (5)
                  
                  
                     Odločbo 2006/80/ES bi bilo zato treba razveljaviti.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Odločba 2006/80/ES se razveljavi.
         
         
            Člen 2
            Ta sklep je naslovljen na Češko republiko, Francosko republiko, Italijansko republiko, Portugalsko republiko, Republiko Slovenijo in Slovaško republiko.
         
         
            V Bruslju, 6. novembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 213, 8.8.2008, str. 31.
         
            (2)  Odločba Komisije 2006/80/ES z dne 1. februarja 2006 o odobritvi nekaterim državam članicam odstopanja v skladu s členom 3(2) Direktive Sveta 92/102/EGS o identifikaciji in registraciji živali (UL L 36, 8.2.2006, str. 50).